pythainlp/thai-wiki-dataset-v4 huggingface dataset:
รายชื่อโรงเรียนในจังหวัดสุรินทร์

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
รายชื่อโรงเรียนในจังหวัดสุรินทร์แบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
เขตพื้นที่การศึกษาประถมศึกษาของจังหวัดสุรินทร์แบ่งดังนี้
สำนักงานเขตพื้นที่การศึกษามัธยมศึกษาสุรินทร์.
จังหวัดสุรินทร์อยู่ในเขตพื้นที่การศึกษามัธยมศึกษาสุรินทร์ และมีโรงเรียนในสังกัดจำนวน 85 โรงเรียน โดยแบ่งเป็น 8 สหวิทยาเขตได้แก่
สำนักงานเขตพื้นที่การศึกษาประถมศึกษาสุรินทร์ เขต 1.
สพป.สุรินทร์ เขต 1 มีพื้นที่ครอบคลุม 6 อำเภอทางตอนกลางของจังหวัด ได้แก่อำเภอเมืองสุรินทร์ อำเภอจอมพระ อำเภอศีขรภูมิ อำเภอสำโรงทาบ อำเภอลำดวน และอำเภอเขวาสินรินทร์
สำนักงานเขตพื้นที่การศึกษาประถมศึกษาสุรินทร์ เขต 2.
สพป.สุรินทร์ เขต 2 มีพื้นที่ครอบคลุม 5 อำเภอทางตอนเหนือของจังหวัด ได้แก่อำเภอรัตนบุรี อำเภอสนม อำเภอท่าตูม อำเภอโนนนารายณ์ และอำเภอชุมพลบุรี
สำนักงานเขตพื้นที่การศึกษาประถมศึกษาสุรินทร์ เขต 3.
สพป.สุรินทร์ เขต 3 มีพื้นที่ครอบคลุม 6 อำเภอทางตอนใต้ของจังหวัด ได้แก่อำเภอปราสาท อำเภอกาบเชิง อำเภอสังขะ อำเภอบัวเชด อำเภอศรีณรงค์ และอำเภอพนมดงรัก
สำนักบริหารงานการศึกษาพิเศษ.
จังหวัดสุรินทร์มีโรงเรียนสังกัดสำนักบริหารงานการศึกษาพิเศษ 1 โรงเรียนได้แก่โรงเรียนโสตศึกษาจังหวัดสุรินทร์ ตั้งอยู่ที่ตำบลเชื้อเพลิง อำเภอปราสาท
องค์กรปกครองส่วนท้องถิ่น.
จังหวัดสุรินทร์มีโรงเรียนสังกัดองค์กรปกครองส่วนท้องถิ่น 11 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองสุรินทร์ (3 โรงเรียน) และเทศบาลตำบล 8 แห่ง
พระเจ้าหลุยส์ที่ 11 แห่งฝรั่งเศส

พระเจ้าหลุยส์ที่ 11 แห่งฝรั่งเศส (หรือ) (3 กรกฎาคม ค.ศ. 1423 - 7 เมษายน ค.ศ. 1498) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ผู้ครองราชบัลลังก์ฝรั่งเศสระหว่างวันที่ 22 กรกฎาคม ค.ศ. 1461 จนเสด็จสวรรคตเมื่อวันที่ 30 สิงหาคม ค.ศ. 1483
พระเจ้าหลุยส์ที่ 11 เสด็จพระราชสมภพเมื่อวันที่ 3 กรกฎาคม ค.ศ. 1423 ที่บูร์กในประเทศฝรั่งเศส พระองค์เป็นพระราชโอรสในพระเจ้าชาร์ลส์ที่ 7 และ พระราชินีมารีแห่งราชวงศ์อองชู พระองค์เป็นพระปนัดดาในพระเจ้าชาร์ลส์ที่ 6 และพระราชินีอิสซาเบลลา เป็นพระมหากษัตริย์ผู้ทรงมีความปรีชาสามารถที่สุดพระองค์หนึ่งในการพยายามรวบรวมอำนาจในฝรั่งเศส ในยี่สิบสองปีของการครองราชย์พระองค์ทรงต้องใช้กลวิธีทางการเมืองต่างๆ หรือ “ชักใยแมงมุม” ของการคบคิดและแผนต่างๆ ที่ทำให้ทรงได้รับพระฉายานามว่า “พระราชาแมงมุม”
แผนการต่างๆ ของพระองค์ทำให้เกิดศัตรูขึ้นหลายคนที่รวมทั้งพระเจ้าชาร์ลส์ที่ 7 พระราชบิดาของพระองค์เอง, ชาร์ลส์แห่งวาลัวส์ ดยุคแห่งเบร์รี (Charles de Valois, Duc de Berry) พระอนุชา และชาร์ลส์เดอะโบลด์ ดยุคแห่งเบอร์กันดี ผู้เป็นศัตรูคนสำคัญที่สุด พระองค์ทรงมีชื่อเสียงว่าเป็นผู้มีความเจ้าเล่ห์และบางครั้งก็ออกไปทางโหดร้าย จุดประสงค์ในการครองแผ่นดินของพระองค์คือการพยายามลดอำนาจของขุนนางและเพิ่มอำนาจให้แก่สถาบันพระมหากษัตริย์
พระเจ้าชาร์ลที่ 5 แห่งฝรั่งเศส

พระเจ้าชาร์ลที่ 5 แห่งฝรั่งเศส (หรือ ; 21 มกราคม ค.ศ. 1338 - 16 กันยายน ค.ศ. 1380) เป็นพระมหากษัตริย์แห่งฝรั่งเศสแห่งราชวงศ์วาลัว ผู้ทรงครองราชบัลลังก์ฝรั่งเศสระหว่างวันที่ 8 เมษายน ค.ศ. 1364 จนเสด็จสวรรคตเมื่อวันที่ 16 กันยายน ค.ศ. 1380 รัชสมัยของพระองค์เป็นรัชสมัยของสงครามร้อยปีที่ทรงยึดดินแดนที่เสียไปแก่ราชอาณาจักรอังกฤษในสนธิสัญญาเบรทินยี (Treaty of Brétigny)
พระเจ้าพระเจ้าชาร์ลที่ 5 เสด็จพระราชสมภพเมื่อวันที่ 21 มกราคม ค.ศ. 1338 ที่แว็งแซนในประเทศฝรั่งเศส พระองค์เป็นพระราชโอรสในพระเจ้าจอห์นที่ 2 แห่งฝรั่งเศสและ โบนนีแห่งโบฮีเมีย ดัชเชสแห่งนอร์ม็องดีผู้ที่สิ้นพระชนม์ไม่นานก่อนที่พระสวามีจะขึ้นครองราชย์ ต่อมาพระองค์ทรงเสกสมรสกับฌานแห่งบูร์บง ในปี ค.ศ. 1350 และมีพระราชโอรสธิดาด้วยกันเก้าพระองค์ที่รวมทั้งพระเจ้าชาร์ลที่ 6 แห่งฝรั่งเศส, หลุยส์ที่ 1 ดยุคแห่งออร์เลอ็อง และกาเตอรีนแห่งวาลัว
เบ้งเจียด

เบ้งเจียด มีชื่อในภาษาจีนกลางว่า เมิ่ง เจี๋ย  เป็นตัวละครในนวนิยายอิงประวัติศาสตร์จีนเรื่อง"สามก๊ก"ในศตวรรษที่ 14 เป็นพี่ชายของเบ้งเฮ็กผู้เป็นกษัตริย์ของชนเผ่าลำมัน
เบ้งเจียดเป็นตัวละครสมมติในนวนิยาย"สามก๊ก" ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยาย"สามก๊ก".
เบ้งเจียดปรากฏเป็นตัวละครในนวนิยาย"สามก๊ก"ตอนที่ 89 เบ้งเจียดเป็นพี่ชายของเบ้งเฮ็กผู้เป็นมันอ๋อง (蠻王 "หมานหวาง") หรือกษัตริย์ของชนเผ่าลำมัน (南蠻 "หนานหมาน") กับเบ้งฮิวที่เป็นน้องชายอีกคน เบ้งเจียดไม่พอใจที่เบ้งเฮ็กและเบ้งฮิวน้องชายทั้งสองคนเป็นคนหยาบช้า เบ้งเจียดจึงปลีกตัวไปอาศัยอย่างสันโดษริมธารน้ำบั้นอั๋น (萬安 "ว่านอัน") เป็นที่รู้จักในนามว่า "ผู้เร้นกายแห่งบั้นอั๋น" (万安隐者 "ว่านอันอิ๋นเจ่อ") คอยช่วยเหลือคนที่เกิดอาการพิษจากน้ำพุพิษเป็นเวลาหลายปี
เมื่อทัพจ๊กก๊กนำโดยจูกัดเหลียงยกทัพมุ่งไปยังถ้ำอิมตองสัน (禿龍洞 "ทูหลงต้ง") เบ้งเจียดได้พบกับจูกัดเหลียงและช่วยรักษาทหารที่เกิดอาการพิษจากการดื่มน้ำพุพิษ เบ้งเจียดยังช่วยขงเบ้งโดยได้บอกวิธีการในการป้องกันตัวจากน้ำพุพิษและหมอกพิษนอกถ้ำอิมตองสัน และให้ทหารจ๊กก๊กอมใบหุยเหียบ (薤葉芸香 "เซี่ยเย่อยฺหวินเซียง") ไว้ในปากเพื่อป้องกันไข้ป่า
พระเจ้าฌ็องที่ 2 แห่งฝรั่งเศส

พระเจ้าฌ็องที่ 2 แห่งฝรั่งเศส (หรือ) (16 เมษายน ค.ศ. 1319 - 8 เมษายน ค.ศ. 1364) ทรงเป็นพระมหากษัตริย์แห่งฝรั่งเศสองค์ที่สองของราชวงศ์วาลัว ผู้ทรงครองราชบัลลังก์ฝรั่งเศสระหว่างวันที่ 8 เมษายน ค.ศ. 1364 จนเสด็จสวรรคตเมื่อวันที่ 8 เมษายน ค.ศ. 1364 พระองค์ทรงได้รับความพ่ายแพ้ในยุทธการปัวตีเย (Battle of Poitiers) ในสงครามร้อยปีและทรงถูกจับตัวนำไปยังราชอาณาจักรอังกฤษ และเสด็จสวรรคตในอังกฤษหลังจากที่ทรงตัดสินพระทัยกลับไปเป็นนักโทษเป็นครั้งที่สองหลังจากเสด็จกลับไปฝรั่งเศสเพื่อหาทุนในการไถ่พระองค์คืนตามที่ฝ่ายอังกฤษเรียกร้องเป็นจำนวน 3,000,000 คราวน์แต่ไม่ทรงสามารถทำได้
พระเจ้าฌ็องที่ 2 เสด็จพระราชสมภพเมื่อวันที่ 16 เมษายน ค.ศ. 1319 ที่เลอมองส์ในประเทศฝรั่งเศส พระองค์เป็นพระราชโอรสในพระเจ้าฟิลิปที่ 6 แห่งฝรั่งเศส และฌานน์แห่งเบอร์กันดี ในปี ค.ศ. 1332 ทรงได้รับพระราชทานบรรดาศักดิ์เป็นเคานท์แห่งอองชู, เคานท์แห่งแมน และดยุคแห่งนอร์ม็องดี; ต่อมาในปี ค.ศ. 1344 พระองค์ก็ทรงได้รับพระราชทานบรรดาศักดิ์เป็นเคานท์แห่งปัวตีเย; ปีต่อมาดยุคแห่งอากีแตน และระหว่างปี ค.ศ. 1361 ถึงปี ค.ศ. 1363 ก็ทรงดำรงตำแหน่งเป็นดยุคแห่งเบอร์กันดี (ในชื่อจอห์นที่ 1) นอกจากนั้นแล้วการเสกสมรสของพระองค์กับฌานน์เคานเทสแห่งโอแวร์ญและบูโลญน์ก็ทำให้ทรงได้เป็นเคานท์แห่งโอแวร์ญและบูโลญน์ระหว่างปี ค.ศ. 1349 ถึงปี ค.ศ. 1360
พระเจ้าจอห์นเสด็จขึ้นครองราชย์ในปี ค.ศ. 1350 ในฐานะพระมหากษัตริย์ทรงล้อมรอบพระองค์ด้วยผู้บริหารที่ไม่มีสมรรถภาพ และพระองค์เองก็พอพระทัยในการหาความสำราญส่วนพระองค์จากเงินในพระคลัง แต่ต่อมาก็ทรงทำหน้าที่การบริหารประเทศด้วยพระองค์เอง
ซีไอเอ็มบี

ซีไอเอ็มบี (CIMB) เป็นหนึ่งในกิจการบริหารการเงินโดยเฉพาะที่ใหญ่ที่สุด เป็นอันดับ 2 ของประเทศมาเลเซีย โดยมี บริษัท บูมิปุตรา - คอมเมช โฮลดิ้ง จำกัด กิจการที่ใหญ่ที่สุดในมาเลเซีย เป็นผู้ถือหุ้นใหญ่ ก่อตั้งขึ้นเมื่อปี พ.ศ. 2517 ที่ นครหลวงกัวลาลัมเปอร์ สหพันธรัฐมาเลเซีย โดยซีเอ็มไอบี ถือว่าเป็นกลุ่มสายงานการเงิน ประเภทยูนิเวอร์แซล (Universal) ที่ครบครันที่สุดในมาเลเซีย มีกิจการที่ครอบคลุมในต่างประเทศ และประเทศไทย อีกด้วย
กิจการในประเทศมาเลเซีย.
ธนาคาร
กิจการร่วม หรือกิจการต่างๆ
รายชื่อคู่สมรสนายกรัฐมนตรีไทย

คู่สมรสนายกรัฐมนตรีไทย เป็นภรรยาหรือสามีของนายกรัฐมนตรีไทย
คู่สมรสของรักษาการนายกรัฐมนตรีคนปัจจุบัน คือ อภิญญา เวชยชัย คู่สมรสของภูมิธรรม เวชยชัย
รายชื่อคู่สมรสนายกรัฐมนตรีไทย (เรียงลำดับตามวันดำรงตำแหน่ง).
      คู่สมรสนายกรัฐมนตรีคนปัจจุบัน
      อดีตคู่สมรสนายกรัฐมนตรีที่ยังมีชีวิตอยู่
เพื่อน (วงดนตรีไทย)

วงเพื่อน เป็นวงดนตรีสตริงสัญชาติไทย ในยุคทศวรรษที่ 80 สังกัดนิธิทัศน์ โปรโมชั่น ถือกำเนิดจากอดีตสมาชิกวงแกรนด์เอ็กซ์ 4 คน คือ ทนงศักดิ์ อาภรณ์ศิริ, พนัส หิรัญกสิ, เสน่ห์ ศุภรัตน์ และ วสันต์ แต้สกุล ซึ่งแยกตัวออกมา แล้วรวบรวมนักดนตรีอีก 3 คน เพื่อจัดตั้งเป็นวงดนตรีขึ้นใหม่ ออกอัลบั้มแรกในปี พ.ศ. 2527 และอัลบั้มชุดต่อมาคือ จากดวงใจ ซึ่งวางแผงในปี พ.ศ. 2528 ได้ต้อนรับสมาชิกใหม่คือ กุ้ง ตวงสิทธิ์ เรียมจินดา จากวง The Banks เข้ามาในตำแหน่งคีย์บอร์ดและร้องนำ หลังจากนั้นวงเพื่อนออกอัลบั้มอีก 3 ชุด ก่อนจะแยกวงไปในปี พ.ศ. 2531
ประวัติ.
วงเพื่อน ออกอัลบั้มแรก "อะโหชีวิต" เมื่อปี พ.ศ. 2528 ซึ่งประสบความสำเร็จพอสมควร และในปีเดียวกัน หลังจากผลงานชุดแรก เพียงไม่กี่เดือนก็วางจำหน่ายอัลบั้มที่สอง จากดวงใจ โดยมี กุ้ง-ตวงสิทธิ์ เรียมจินดา เข้ามาเป็นนักร้องนำ และเล่นคีย์บอร์ด ซึ่งอัลบั้มนี้ประสบความสำเร็จอย่างมาก มีเพลงซึ่งเป็นที่นิยมหลายเพลง เช่น "ใจคนคอย", "รักบึงเก่า", "งานวัด", "ตี๋ดอยตุง" เป็นต้น
ต่อมา ในปี พ.ศ. 2529 ก็ออกอัลบั้มที่สาม "ป้ากะปู่" ซึ่งยังประสบความสำเร็จ มีเพลงยอดนิยมเช่น "ป้ากะปู่", "เย้ว...เย้ว", "ว้าเหว่" เป็นต้น หลังจากอัลบั้มชุดนี้ พนัส, ฟาโรห์, ดนัย และสมชาย ลาออกจากวงไป ทำให้ต้องหาสมาชิกเข้ามาใหม่ ต่อมาเป็นอัลบั้มที่สี่ วางแผงเมื่อปี พ.ศ. 2530 โดยใช้ชื่อว่า "แด่ที่รัก" ซึ่งเป็นที่นิยมพอสมควรแต่น้อยกว่า 3 ชุดแรก เนื่องจากเป็นสมาชิกชุดใหม่ แต่มีเพลงซึ่งเป็นที่นิยมคือ "รักมั่นคง" ซึ่งเป็นเพลงเก่าของวง ซัคเซส และ "รอฝน"
หลังจากอัลบั้มนี้ วสันต์ก็ลาออกไปอีกคน และได้รับสมาชิกเพิ่มอีกหนึ่งท่านในชุดที่ 5 คือ อุดร ทับทิมโต ส่วนอัลบั้มที่ห้า วางแผงในปีพ.ศ. 2531 โดยใช้ชื่อว่า "ทั้งรักทั้งเกลียด" ซึ่งประสบความสำเร็จพอสมควร โดยมีเพลงซึ่งเป็นที่นิยมคือ "ทั้งรักทั้งเกลียด" และ "สิ่งเดียวสุดท้าย" หลังจากนั้น สมาชิกเห็นว่า วงเพื่อนถึงจุดอิ่มตัวแล้ว จึงตัดสินใจยุบวงในที่สุด
ในปี พ.ศ. 2546 วงเพื่อนได้กลับมารวมตัวกันอีกครั้ง โดยออกอัลบั้มเพลงชุด "เพื่อน รีเทิร์น เป็นการนำเพลงของตนเองในอดีตมาเรียบเรียงเสียงประสานใหม่ พร้อมเพิ่มเพลงใหม่อีกหนึ่งเพลง การกลับมาครั้งนี้สมาชิกยุคคลาสสิกมากันเกือบครบทุกคน ขาดแต่หัวหน้าวง คือ ทนงศักดิ์ อาภรณ์ศิริ โดย วสันต์ แต้สกุล (สิริสุขพิสัย)มารับตำแหน่งแทน
และล่าสุด พ.ศ. 2553 วงเพื่อนกลับมารวมตัวกันในนาม "เพื่อน 2010" เพื่อออกแสดงทัวร์ทั่วประเทศและแสดงคอนเสิร์ตใหญ่ของวง รวมถึงมีโครงการทำอัลบั้มใหม่ นำโดย ทนงศักดิ์ อาภรณ์ศิริ ตวงสิทธิ์ เรียมจินดา วสันต์ สิริสุขพิสัย และฟาโรห์ ตอยยีบี โดยทนงศักดิ์เล่นคีย์บอร์ด และมีสุพัสสรณ์ เปรมภักษ์พิสิฐ (บุญลือ อบแก้ว) รับหน้าที่เล่นเบสแทน ขาดแต่เพียงดนัย ทวีโภคเท่านั้นที่ไม่ได้มาร่วมด้วย
ผลงานเพลง.
"อะโหชีวิต" (2 มีนาคม พ.ศ. 2528)
"จากดวงใจ" (2 กันยายน พ.ศ. 2528)
"ป้ากะปู่" (1 มิถุนายน พ.ศ. 2529)
"ชุดพิเศษ สวัสดีปีใหม่" (ธันวาคม พ.ศ. 2529) เป็นการรวมเพลงที่เคยได้รับความนิยม ตั้งแต่ชุดที่ 1-3 หลายเพลงถูกนำมาเรียบเรียงใหม่ และเพิ่มเพลงใหม่ เพลงเดียว คือเพลง "สวัสดีปีใหม่"
"แด่ที่รัก" (เมษายน พ.ศ. 2530)
"ทั้งรักทั้งเกลียด" (พฤษภาคม พ.ศ. 2531)
"เพื่อน รีเทิร์น 2003" (กุมภาพันธ์ พ.ศ. 2546)
มาร์กาเรเทอแห่งออสเตรีย สมเด็จพระราชินีแห่งสเปนและโปรตุเกส

มาร์กาเรเทอแห่งออสเตรีย (ประสูติ 25 ธันวาคม ค.ศ. 1584 – สิ้นพระชนม์ 3 ตุลาคม ค.ศ. 1611) ทรงเป็น สมเด็จพระราชินีแห่งสเปนและโปรตุเกส ในฐานะพระมเหสีของ พระเจ้าเฟลิเปที่ 3 แห่งสเปน (Philip III of Spain)
พระชนม์ชีพในวัยเยาว์.
มาร์กาเรเทอประสูติ ในวันที่ 25 ธันวาคม ค.ศ. 1584 ณ เมืองกราซ (Graz) ซึ่งเป็นเมืองหลวงของแคว้นสตีเรีย ใน ออสเตรีย (Austria) พระองค์เป็นพระธิดาใน อาร์ชดยุกคาร์ลที่ 2 แห่งออสเตรีย (Archduke Charles II of Austria) และ เจ้าหญิงมารีอา อันนา แห่งบาวาเรีย (Maria Anna of Bavaria) การที่พระองค์มาจากสาย ราชวงศ์ฮับส์บูร์ก ของออสเตรีย ทำให้พระองค์มีความสัมพันธ์ทางสายเลือดที่ใกล้ชิดกับสายฮับส์บูร์กในสเปน ซึ่งเป็นปัจจัยสำคัญในการเลือกคู่ครองของราชวงศ์ในยุคนั้น มาร์กาเรเทอทรงเป็นพระขนิษฐา (น้องสาว) ของ จักรพรรดิแฟร์ดีนันด์ที่ 2 แห่งโรมันอันศักดิ์สิทธิ์ (Ferdinand II, Holy Roman Emperor) ผู้ทรงมีบทบาทสำคัญในสงครามสามสิบปี
พระองค์ทรงได้รับการเลี้ยงดูใน ราชสำนักกราซ (Court of Graz) ซึ่งขึ้นชื่อในเรื่องความเคร่งครัดใน ศาสนาคาทอลิก และการส่งเสริมศิลปะแบบ ปฏิรูปศาสนาฝ่ายคาทอลิก มาร์กาเรเทอทรงได้รับการศึกษาที่ดี และเป็นที่เลื่องลือในด้านความศรัทธาอันลึกซึ้ง บุคลิกที่ อ่อนโยน และ ความสง่างาม ซึ่งเป็นคุณสมบัติที่ทำให้พระองค์เป็นที่ยอมรับและเป็นที่รักของผู้คนรอบข้างในราชสำนักและอาณาประชาราษฎร์ของพระองค์
สมเด็จพระราชินีแห่งสเปนและโปรตุเกส.
การอภิเษกสมรสของมาร์กาเรเทอกับ พระเจ้าเฟลิเปที่ 3 แห่งสเปน จัดขึ้นเมื่อวันที่ 18 เมษายน ค.ศ. 1599 ณ เมืองบาเลนเซีย ประเทศสเปน การแต่งงานครั้งนี้มีความสำคัญอย่างยิ่งในการสานสัมพันธ์ระหว่างราชวงศ์ฮับส์บูร์กทั้งสองสาขา (ออสเตรียและสเปน) และเพื่อ รักษาสายเลือดของราชวงศ์ พระเจ้าเฟลิเปที่ 3 ทรงเป็นพระโอรสเพียงพระองค์เดียวของ พระเจ้าเฟลิเปที่ 2 (Philip II) ที่รอดชีวิตจนเติบโต จึงเป็นความหวังสำคัญของราชบัลลังก์
ในฐานะสมเด็จพระราชินี มาร์กาเรเทอทรงมีบทบาทสำคัญในฐานะ พระมารดาของรัชทายาท พระองค์ทรงให้กำเนิดพระโอรสธิดาถึง 8 พระองค์ ซึ่งรวมถึงผู้สืบทอดบัลลังก์ที่สำคัญ ได้แก่:
มาร์กาเรเทอทรงเป็นผู้ที่เคร่งศาสนาอย่างมาก และทรงมีอิทธิพลต่อพระสวามีในด้านศาสนาและศีลธรรม พระองค์ทรงเป็นผู้อุปถัมภ์ศิลปะและดนตรี และเป็นที่รักของประชาชนด้วยบุคลิกที่เมตตาและใจบุญ พระองค์ยังมีบทบาททางการเมืองอย่างลับๆ โดยทรงพยายามต่อต้านอิทธิพลของ ดยุกแห่งเลอร์มา (Duke of Lerma) มหาอำมาตย์ผู้ทรงอำนาจของพระสวามี เนื่องจากทรงเห็นว่าเลอร์มามีอำนาจมากเกินไปและมีพฤติกรรมฉ้อฉล ซึ่งแสดงให้เห็นถึงพระปรีชาสามารถและวิสัยทัศน์ทางการเมืองของพระองค์
บั้นปลายพระชนม์ชีพและมรดก.
มาร์กาเรเทอแห่งออสเตรียสิ้นพระชนม์ เมื่อวันที่ 3 ตุลาคม ค.ศ. 1611 ที่เมืองเอลเอสโกเรียล (El Escorial) ประเทศสเปน สิริพระชนมายุเพียง 26 พรรษา เชื่อกันว่า สาเหตุการสิ้นพระชนม์เกิดจาก ภาวะแทรกซ้อนหลังการคลอดบุตร (complications after childbirth) พระโอรสองค์ที่ 8 (เจ้าชายอัลฟองโซ) พระศพของพระองค์ถูกฝังอยู่ที่ อารามหลวงเอลเอสโกเรียล (Monastery of El Escorial) เคียงข้างพระสวามีและพระโอรสธิดา
การสิ้นพระชนม์ของพระองค์ สร้างความโศกเศร้าอย่างมากให้กับราชสำนักสเปน โดยเฉพาะพระเจ้าเฟลิเปที่ 3 ที่ทรงพึ่งพาพระองค์ในหลายด้าน บทบาทของมาร์กาเรเทอ ในการให้กำเนิดรัชทายาทหลายพระองค์ โดยเฉพาะ พระเจ้าเฟลิเปที่ 4 ได้สร้างความมั่นคงให้แก่ราชบัลลังก์สเปน ในช่วงเวลาที่ราชวงศ์ฮับส์บูร์ก ยังคงมีอิทธิพลอย่างสูงในยุโรปและทั่วโลก
พระยามนตรีสุริยวงศ์ (ชุ่ม บุนนาค)

พระยามนตรีสุริยวงศ์ มีนามเดิมว่า ชุ่ม บุนนาค สกุลบุนนาค ชั้นที่สาม เป็นบุตรคนที่ 9 ของสมเด็จเจ้าพระยาบรมมหาประยุรวงศ์ (ดิศ บุนนาค) กับท่านผู้หญิงจันทร์ และเป็นน้องชายแท้ๆ ของสมเด็จเจ้าพระยาบรมมหาศรีสุริยวงศ์ (ช่วง บุนนาค) ในรัชสมัย พระบาทสมเด็จพระจอมเกล้าเจ้าอยู่หัว ได้เป็นราชทูตไปยังราชสำนักอังกฤษเพื่อถวายพระราชสาส์นของพระบาทสมเด็จพระจอมเกล้าเจ้าอยู่หัวแก่ สมเด็จพระราชินีนาถวิกตอเรียแห่งสหราชอาณาจักร ในปี พ.ศ. 2400 และในการเดินทางครั้งนี้ หม่อมราโชทัยล่ามของคณะทูตได้ประพันธ์ "นิราศลอนดอน" ขึ้นด้วย
พระยามนตรีสุริยวงศ์ (ชุ่ม บุนนาค) มีบุตรชาย 18 คน และบุตรหญิง 10 คน
ท่านมีพี่น้องร่วมบิดามารดารวม 9 คน แต่มีชีวิตจนเติบใหญ่มาพร้อมกับท่านเพียง 4 คน ได้แก่ เจ้าคุณหญิงแข (เจ้าคุณตำหนักใหม่) เจ้าคุณหญิงปุก (เจ้าคุณกลาง) เจ้าคุณหรุ่น (เจ้าคุณน้อย) และ สมเด็จเจ้าพระยาบรมมหาศรีสุริยวงศ์ การศึกษาในวัยเยาว์ของท่านนั้น คงเล่าเรียนที่วัดพระเชตุพนวิมลมังคลารามราชวรมหาวิหาร เนื่องจากการเล่าเรียนของผู้ดีสมัยก่อนนั้นมักจะเรียนกันที่วัด เมื่อเติบใหญ่จึงเล่าเรียนวิชาที่บ้านจากบุคคลในตระกูลของท่านเอง โดยสมเด็จเจ้าพระยาบรมมหาประยุรวงศ์ บิดาของท่านนั้นดำรงตำแหน่งเป็นพระยาพระคลังเสนาบดีว่าการต่างประเทศและได้ว่าการปกครองหัวเมืองชายทะเลฝ่ายตะวันออก ดังนั้น ท่านจึงได้ศึกษาราชการต่าง ๆ ที่เกี่ยวข้องกับการต่างประเทศและการปกครองมาจากบิดาของท่านเอง
คีปทรายอิน'

"คีปทรายอิน"  เป็นซิงเกิลเพลงญี่ปุ่นที่ 16 (จากทั้งหมด 22) ของอุทาดะ ฮิคารุ ถูกเปิดทางวิทยุครั้งแรกเมื่อวันที่ 30 มกราคม พ.ศ. 2549 และเปิดตัวมิวสิกวิดีโอครั้งแรกเมื่อวันที่ 15 กุมภาพันธ์ พ.ศ. 2549 ไม่เพียงแต่ยอดขายซีดีที่ประสบความสำเร็จเท่านั้น ยอดการดาวน์โหลดถึง 2.5 ล้านครั้ง ภายใน 2 เดือนครึ่ง เนื่องจากเนื้อเพลงเป็นลักษณะการให้กำลังใจแก่ชาวญี่ปุ่นว่า "ให้สู้ต่อไป" โดยเฉพาะช่วงที่ปล่อยซิงเกิลเป็นช่วงที่นักเรียนชั้นมัธยมศึกษาตอนปลายในญี่ปุ่นจะเอ็นทรานซ์ ทำให้เป็นที่นิยมอย่างมาก
คัมแบ็กทูมี (เพลงของฮิการุ อูตาดะ)

คัมแบ็กทูมี  เป็นซิงเกิลแรกของอัลบั้ม"ดิสอิสเดอะวัน" อัลบั้มภาษาอังกฤษของฮิการุ อูตาดะ วางจำหน่ายเมื่อวันที่ 21 มกราคม พ.ศ. 2552
รายชื่อเพลง.
เวอร์ชันอื่น
บีน เดอะมูฟวี่

"บีน เดอะมูฟวี่" (อังกฤษ : Bean: The Ultimate Disaster Movie) ในอดีตมีชื่อว่า "มิสเตอร์บีน เรื่องนี้ไม่มีชื่อไทย" เป็นภาพยนตร์ ที่แสดงนำโดย โรวัน แอทคินสัน ผู้รับบทเป็น "มิสเตอร์ บีน" ออกฉายเมื่อ ค.ศ. 1997
คำโปรย.
" "Be afraid. Be very afraid. Mr. Bean has a passport" "
ในฉบับภาษาไทยแปลว่า
" "จงกลัว จงกลัวซะดี ๆ เพราะคราวนี้เขาอาละวาดถึงอเมริกา" "
เนื้อเรื่อง.
ในช่วงฤดูใบไม้ร่วงปี ค.ศ. 1997 มหาเศรษฐีผู้หนึ่งได้อุทิศเงิน 50 ล้านเหรียญสหรัฐ ให้แก่หอศิลป์แห่งชาติเพื่อได้ภาพวาดมารดาของวิสต์เลอร์ แต่ภาพนั้นกลับไปอยู่ที่ หอศิลป์แห่งชาติ แคลิฟอร์เนีย (สหรัฐอเมริกา) และผู้ที่ดูแลภาพนั้นก็ต้องการนักวิชาการที่มีชื่อเสียงมาร่วมเปิดพิธี โดยเลือกสมาชิกจาก หอศิลป์แห่งชาติ ลอนดอน (อังกฤษ) แต่เหตุการณ์พลิกผัน เมื่อทางอังกฤษส่ง บีน ชายงุ่มง่ามมาสร้างความยุ่งเหยิงแทนเพื่อกำจัดเขา และเมื่อบีนอยู่ในครอบครัวของเดวิดซึ่งเป็นคู่หูของบีน ทำให้ครอบครัวของเดวิดแยกกัน
ความสนุกสนานและความหายนะมากมายจึงบังเกิดขึ้นเมื่อบีนทำภาพวาดมารดาของวิสต์เลอร์พังจนสีลอกทำให้บีนกับเดวิดเครียดมากทั้งคู่ไปดื่มเหล้าจนเมาพอกลับมาถึงบ้านเดวิดก็ถูกเอลิสันโกรธขณะที่บีนกำลังสิ้นหวัง ลูกชายของเดวิดชวนบีนขึ้นไปดูโปสเตอร์ทำให้บีนเกิดความคิดขึ้นมา บีนนำโปสเตอร์มารดาของวิสต์เลอร์พร้อมกับยาถ่ายและอุปกรณ์ชนิดต่าง ๆ ไปหอศิลป์ บีนใช้ยาถ่ายผสมในกาแฟของยามแล้วก็ไปนำภาพจริงออกพร้อมกับเปลี่ยนเป็นโปสเตอร์ที่ลงกาวผสมไข่เพื่อให้สมจริงใส่ไป รุ่งเช้าในวันเปิดภาพวาดของวิสต์เลอร์ เดวิดซึ่งเครียดจัดพยายามจะสารภาพแต่ก็ไม่มีโอกาสจนถึงช่วงเปิดภาพ เดวิดเห็นภาพแล้วดีใจมากและบีนต้องขึ้นไปพูดบนเวทีบีนพูดได้ดีมากจนได้รับการชื่นชมแต่ตำรวจก็มาบอกทั้งคู่ว่าเจนนิเฟอร์ ลูกสาวเดวิดรถล้มเข้ารักษาอยู่ในโรงพยาบาล
ซึ่งที่โรงพยาบาลบีนเก็บอุปกรณ์ของหมอได้จึงทำให้พยาบาลเข้าใจผิดคิดว่าเป็นหมอจึงพาเข้าไปห้องผ่าตัดซึ่งตำรวจที่มาบอกข่าวถูกคนร้ายยิงซึ่งตอนนี้พยาบาลไปดูห้องอื่นปล่อยบีนให้อยู่ตามลำพังบีนล้วงไปเจอลูกกระสุนแต่ตกใจยัดกลับเข้าไปที่เดิมหลังจากพยาบาลกลับมาก็หากระสุนไม่เจอซึ่งขณะที่ตำรวจกำลังจะหมดลมหายใจบีนได้ใช้มือเข้าไปล้วงกระสุนออกมาทำให้ตำรวจปลอดภัย ขณะบีนจะเดินไปเปลี่ยนชุดเดวิดซึ่งดูอาการลูกสาวอยู่ก็เรียกบีนเข้ามาและปล่อยให้บีนดูลูกสาวที่อยู่ในอาการโคม่าตามลำพังบีนจึงพยายามปลุกแต่ก็ไม่ฟื้นเลยลองเครื่องปั๊มหัวใจแต่บีนกลับทำพลาดทำให้ตัวเขากระเด็นไปทับเจนนิเฟอร์ฟื้นขึ้นมาเดวิดและเอลิสันบอกว่าให้ได้ทุกอย่างบีนจึงเปิดเผยตัวพร้อมกับขออยู่ต่อ ทำให้ทุกคนในครอบครัวเดวิดต่างก็รักบีน
ในตอนจบของเรื่อง บีนกำลังเข้านอนกับเท็ดดี้ หมีเพื่อนรักของบีน และภาพก็ตัดเข้าไปที่บีนกำลังนอนมองรูปภาพมารดาของวิสต์เลอร์ของจริงที่บีนทำพังและเขียนหน้าใหม่จนไม่มีเค้าโครงเดิม
เกร็ดเรื่อง.
จริงแล้วเรื่องนี้ในอดีตมีชื่อว่า มิสเตอร์บีน:รวมหายนะสุดยอด แต่ภายหลังได้เปลี่ยนชื่อ บีน เดอะมูฟวี่ เนื่องมาจากการ ผู้สร้างที่มองว่า ภาพยนตร์ของมิสเตอร์บีนน่าจะมีอะไรที่มากกว่า มิสเตอร์บีนฉบับโทรทัศน์
วัดปุรณาวาส

วัดปุรณาวาส ตั้งอยู่เลขที่ 21 คลองมหาสวัสดิ์ หมู่ที่ 3 แขวงศาลาธรรมสพน์ เขตทวีวัฒนา กรุงเทพมหานคร สังกัดคณะสงฆ์มหานิกาย ลักษณะพื้นที่ตั้งวัดเป็นที่ราบอยู่ริมคลองมหาสวัสดิ์ มีถนนแยกจากสะพานปื่นเกล้าไปทางคลองทวีวัฒนา โดยรอบมีชุมชนวัดปุรณาวาส
ที่ตั้งและอาณาเขต.
ตั้งอยู่เลขที่ 21 คลองมหาสวัสดิ์ หมู่ที่ 3 แขวงศาลาธรรมสพน์ เขตทวีวัฒนา กรุงเทพมหานคร
ประวัติ.
วัดปุรณาวาส สร้างขี้นประมาณ พ.ศ. 2397 ในสมัยรัชกาลที่ 4 ไม่ทราบนามและประวัติผู้สร้าง แต่เดิมมีนามเรียกกันว่า "'วัดนก"' บ้าง "'วัดกลางคลอง'" บ้าง พระบาทสมเด็จพระจอมเกล้าเจ้าอยู่หัว รัชกาลที่ 4 เมื่อคราวเสด็จตรวจคลองขุดมหาสวัสดิ์ ได้พระราชทานพระราชทรัพย์ร่วมก่อสร้างเสนาสนะกับนายบุญ แล้วพระราชทานนามว่า"'วัดราชบุญธรรม'" ต่อมานายบุญ ซึ่งได้อุปถัมภ์บำรุงวัดมาโดยตลอด ได้สร้างอุโบสถขึ้นอีก ทางวัดได้เห็นความสำคัญจึงขนานนามวัดใหม่ว่า "'วัดบุญญาวาสน์ราชศรัทธาธรรม'" ครั้นราว พ.ศ. 2480 ได้เปลี่ยนนามใหม่อีกครั้งหนึ่งว่า "'วัดปุรณาวาส'"
โรงเรียนระยองวิทยาคม

โรงเรียนระยองวิทยาคม เป็นโรงเรียนในระดับชั้นมัธยมศึกษาประจำจังหวัดระยอง มีเพลงมาร์ชน้ำเงินเหลืองเป็นเพลงประจำโรงเรียน มีต้นสนและต้นกระถินณรงค์เป็นต้นไม้ประจำโรงเรียน
ประวัติ.
โรงเรียนระยองวิทยาคมเกิดจากการรวมโรงเรียนเก่าสองโรงเรียนเข้าด้วยกัน ได้แก่ โรงเรียนระยองมิตรอุปถัมภ์ (ก่อตั้งเมื่อ พ.ศ. 2442) และโรงเรียนสตรีระยองบุญศิริบำเพ็ญ (ก่อตั้งเมื่อวันที่ 1 กรกฎาคม พ.ศ. 2463)
โรงเรียนระยองวิทยาคมก่อตั้งเมื่อวันที่ 5 สิงหาคม พ.ศ. 2514 เนื่องจากกระทรวงศึกษาธิการได้พิจารณาเห็นสมควรที่จะปรับปรุงการศึกษาระดับมัธยมศึกษาให้เหมาะสม สะดวกในการจัดสรรอัตราครูและงบประมาณ เพื่อการบริหารงานของโรงเรียนให้มีประสิทธิภาพมากยิ่งขึ้น จึงได้ประกาศรวมโรงเรียนทั้งสองโรงเรียนดังกล่าวเข้าด้วยกันบนเนื้อที่เดิมของโรงเรียนระยองมิตรอุปถัมภ์ โดยมีนายกนก จันขจร เป็นอาจารย์ใหญ่คนแรก ส่วนโรงเรียนสตรีระยองบุญศิริบำเพ็ญ ปัจจุบันเป็นที่ตั้งของโรงเรียนอนุบาลระยอง
โรงเรียนระยองวิทยาคมเป็นโรงเรียนแบบสหศึกษา โดยจัดการเรียนการสอนสองระดับ ได้แก่ ระดับมัธยมศึกษาตอนต้น และระดับมัธยมศึกษาตอนปลาย 
เมื่อปีการศึกษา 2517 กรมสามัญศึกษาได้พิจารณาคัดเลือกให้โรงเรียนระยองวิทยาคม เป็นโรงเรียนอยู่ในโครงการพัฒนาโรงเรียนมัธยมศึกษาในส่วนภูมิภาค (ค.ม.ภ.) รุ่นที่ 1 และเริ่มใช้หลักสูตร ค.ม.ส. ตั้งแต่ปีการศึกษา 2517 เป็นต้นมา
ปัจจุบันโรงเรียนระยองวิทยาคม มีเนื้อที่ประมาณ 48 ไร่ 1 งานเศษ บริเวณทั่วไปได้รับการตกแต่งสวยงามร่มรื่น มีอาคารเรียนถาวรหก หลัง โรงฝึกงานหกหลัง โรงยิม 1 หลัง หอประชุมเอนกประสงค์ 6 หลัง อาคารกิจกรรมห้องเรียนสีเขียว 1 หลัง บ้านพักครูเดี่ยว 11 หลัง บ้านพักครู 8 หน่วย 1 หลัง ส้วมนักเรียน 4 หลัง บ้านพักนักการภารโรง 5 หลัง นอกจากนี้บริเวณโรงเรียน ยังประกอบด้วย สวนพุทธศาสน์ สวนวรรณคดี สวนกาญจนาภิเษก ศูนย์สุขภาพ สนามฟุตบอล สระว่ายน้ำ ศาลาไทย อาคารประชาสัมพันธ์ หอพระพุทธรูป ศาลา 100 ปีระยองวิทย์ อาคารเอนกประสงค์ 4 ชั้น พร้อมโรงอาหาร เรียกว่าอาคาร 109 ปีระยองวิทย์ และมีการสร้างหอประชุมหลังใหม่ขึ้นในปี พ.ศ. 2559 ชื่อว่า หอประชุมกระถินณรงค์
สิ่งก่อสร้างภายในโรงเรียน.
อาคารต่าง ๆ.
นอกจากนี้ยังมีโรงฝึกงานของกลุ่มสาระการงานอาชีพ (คหกรรม, อุตสาหกรรม, เกษตร), ห้องเรียนสีเขียว, ห้องพลานามัย, สหกรณ์ร้านค้า, อาคารประชาสัมพันธ์, สระว่ายน้ำและฟิตเนส
หลักสูตรที่เปิดสอน.
มัธยมศึกษาตอนต้น
มัธยมศึกษาตอนปลาย
เทพปกรณัม (แก้ความกำกวม)

เทพปกรณัม อาจหมายถึง
ความหมายทั่วไป.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
รายชื่อโรงเรียนในจังหวัดหนองคาย

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
รายชื่อโรงเรียนในจังหวัดหนองคายแบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
เขตพื้นที่การศึกษาประถมศึกษาในจังหวัดหนองคายแบ่งดังนี้
สำนักงานเขตพื้นที่การศึกษามัธยมศึกษาหนองคาย.
จังหวัดหนองคายอยู่ในเขตพื้นที่การศึกษามัธยมศึกษาหนองคาย และมีโรงเรียนในสังกัดจำนวน 31 โรงเรียน โดยแบ่งเป็น 6 สหวิทยาเขตได้แก่
สำนักงานเขตพื้นที่การศึกษาประถมศึกษาหนองคาย เขต 1.
สพป.หนองคาย เขต 1 มีพื้นที่ครอบคลุม 6 อำเภอทางตะวันตกและตอนกลางของจังหวัด ได้แก่อำเภอเมืองหนองคาย อำเภอสังคม อำเภอศรีเชียงใหม่ อำเภอท่าบ่อ อำเภอสระใคร และอำเภอโพธิ์ตาก
สำนักงานเขตพื้นที่การศึกษาประถมศึกษาหนองคาย เขต 2.
สพป.หนองคาย เขต 2 มีพื้นที่ครอบคลุม 3 อำเภอทางตะวันออกของจังหวัด ได้แก่อำเภอโพนพิสัย อำเภอรัตนวาปี และอำเภอเฝ้าไร่
สำนักบริหารงานการศึกษาพิเศษ.
จังหวัดหนองคายมีโรงเรียนสังกัดสำนักบริหารงานการศึกษาพิเศษ 1 โรงเรียนได้แก่โรงเรียนราชประชานุเคราะห์ 27 ตั้งอยู่ที่ตำบลจุมพล อำเภอโพนพิสัย
องค์กรปกครองส่วนท้องถิ่น.
จังหวัดหนองคายมีโรงเรียนสังกัดองค์กรปกครองส่วนท้องถิ่น 13 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดหนองคาย (1 โรงเรียน) เทศบาลเมืองหนองคาย (5 โรงเรียน) เทศบาลเมืองท่าบ่อ (1 โรงเรียน) เทศบาลตำบล 5 แห่ง และองค์การบริหารส่วนตำบล 1 แห่ง
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา.
จังหวัดหนองคายมีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยขอนแก่น วิทยาเขตหนองคาย สังกัดมหาวิทยาลัยขอนแก่น ตั้งอยู่ที่ตำบลหนองกอมเกาะ อำเภอเมืองหนองคาย เปิดสอนในระดับประถมศึกษาถึงมัธยมศึกษา
รายชื่อโรงเรียนในจังหวัดหนองบัวลำภู

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
รายชื่อโรงเรียนในจังหวัดหนองบัวลำภูแบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการศึกษาการศึกษาขั้นพื้นฐาน.
เขตพื้นที่การศึกษาประถมศึกษาของจังหวัดหนองบัวลำภูแบ่งดังนี้
สำนักงานเขตพื้นที่การศึกษามัธยมศึกษาเลย หนองบัวลำภู.
จังหวัดหนองบัวลำภูอยู่ในเขตพื้นที่การศึกษามัธยมศึกษาเลย หนองบัวลำภู ร่วมกับจังหวัดเลย โดยมีโรงเรียนในสังกัดจำนวน 21 โรงเรียน ซึ่งจัดอยู่ใน 2 สหวิทยาเขตได้แก่
สำนักงานเขตพื้นที่การศึกษาประถมศึกษาหนองบัวลำภู เขต 1.
สพป.หนองบัวลำภู เขต 1 มีพื้นที่ครอบคลุม 3 อำเภอทางตอนใต้และตะวันออกของจังหวัด ได้แก่อำเภอเมืองหนองบัวลำภู อำเภอโนนสัง และอำเภอศรีบุญเรือง
สำนักงานเขตพื้นที่การศึกษาประถมศึกษาหนองบัวลำภู เขต 2.
สพป.หนองบัวลำภู เขต 2 มีพื้นที่ครอบคลุม 3 อำเภอทางเหนือและตะวันตกของจังหวัด ได้แก่อำเภอนากลาง อำเภอนาวัง และอำเภอสุวรรณคูหา
นากลาง}||
องค์กรปกครองส่วนท้องถิ่น.
จังหวัดหนองบัวลำภูมีโรงเรียนสังกัดองค์กรปกครองส่วนท้องถิ่น 8 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดหนองบัวลำภู (2 โรงเรียน) เทศบาลเมืองหนองบัวลำภู (1 โรงเรียน) และเทศบาลตำบล 5 แห่ง
รายชื่อโรงเรียนในจังหวัดอ่างทอง

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
รายชื่อโรงเรียนในจังหวัดอ่างทองแบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
สำนักงานเขตพื้นที่การศึกษามัธยมศึกษาอ่างทอง สิงห์บุรี.
จังหวัดอ่างทองอยู่ในเขตพื้นที่การศึกษามัธยมศึกษาอ่างทอง สิงห์บุรี ร่วมกับจังหวัดสิงห์บุรี และมีโรงเรียนในสังกัดจำนวน 14 โรงเรียน โดยแบ่งเป็น 2 สหวิทยาเขตได้แก่
สำนักงานเขตพื้นที่การศึกษาประถมศึกษาอ่างทอง.
สำนักงานเขตพื้นที่การศึกษาประถมศึกษาอ่างทองมีพื้นที่ครอบคลุมทั้งจังหวัดอ่างทอง และมีโรงเรียนในสังกัดจำนวน 145 โรงเรียน
องค์กรปกครองส่วนท้องถิ่น.
จังหวัดอ่างทองมีโรงเรียนสังกัดองค์กรปกครองส่วนท้องถิ่น 14 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองอ่างทอง (4 โรงเรียน) เทศบาลตำบล 3 แห่ง และองค์การบริหารส่วนตำบล 2 แห่ง
สำนักงานคณะกรรมการส่งเสริมการศึกษาเอกชน.
โรงเรียนเอกชนในจังหวัดอ่างทองซึ่งสังกัดสำนักงานคณะกรรมการการศึกษาเอกชนมีจำนวน 7 โรงเรียน
โรงเรียนกีฬาสังกัดมหาวิทยาลัยการกีฬาแห่งชาติ.
โรงเรียนกีฬาจังหวัดอ่างทอง เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลไชยภูมิ อำเภอไชโย จัดการศึกษาในระดับมัธยมศึกษาควบคู่กับการฝึกซ้อมกีฬา
ทูเดย์โชว์

ทูเดย์โชว์ (ชื่อเดิม ทูไนท์โชว์) เดิมรายการนี้เป็นรายการโทรทัศน์ประเภทวาไรตี้ทอล์กโชว์ ที่นำเสนอสาระและความบันเทิงในช่วงเวลากลางคืน ดำเนินรายการโดย ไตรภพ ลิมปพัทธ์ (พิธีกรหลัก) ออกอากาศทุกวันจันทร์ เวลา 23.15-00.45 น. เริ่มออกอากาศเป็นครั้งแรก เมื่อวันจันทร์ที่ 4 พฤษภาคม พ.ศ. 2552 ทางสถานีโทรทัศน์ไทยทีวีสีช่อง 3 โดยเริ่มแรกออกอากาศเพียง 1ชั่วโมง คือรายการจบเวลา 00.00 น. จนถึงวันที่ 8 มิถุนายน พ.ศ. 2552 รายการจบ 00.30 น. 
ในช่วงหนึ่ง รายการทูไนท์โชว์ ออกอากาศ 2 ประเทศ คือประเทศไทย และประเทศกัมพูชา โดยในประเทศกัมพูชา ออกอากาศเป็นภาษาเขมร ซึ่งไม่ได้เอาเทปจากไทยและไม่ได้ใช้พิธีกรเดียวกันกับไทย ซึ่งจะทำการตัดต่อบางส่วนเฉพาะเนื้อหาในรายการและใช้พิธีกรจากในประเทศของตนเอง
ในประเทศกัมพูชาออกอากาศทาง สถานีโทรทัศน์กองยุทธพลเขมรภูมินทร์ ทุกวันศุกร์ 22:30-22:45 และ สถานีโทรทัศน์ใหม่กัมพูชา ทุกวันอาทิตย์ 00:30-00:55 เป็นรายการสุดท้าย
จนกระทั่งวันที่ 5 กรกฎาคม พ.ศ. 2558 รายการทูไนท์โชว์ เปลี่ยนชื่อเป็น ทูเดย์โชว์ และได้ย้ายเวลาออกอากาศของรายการมาเป็นช่วงเวลากลางวันในทุกวันอาทิตย์ เวลา 14.45 น. - 16.00 น. ปัจจุบัน ออกอากาศในเวลา 15.00 - 16.00 น.
อนึ่ง ในช่วงที่มีพระราชพิธีฉลองสิริราชสมบัติครบ 70 ปี ทางสถานีและเจ้าของรายการตัดสินใจงดการออกอากาศของรายการไปก่อนในช่วงเดือนมิถุนายนในวันที่ 12 มิถุนายน พ.ศ. 2559 และกลับมาออกอากาศปกติในวันที่ 19 มิถุนายน พ.ศ. 2559
ทูไนท์โชว์.
รายการได้แบ่งการออกอากาศเป็น 2 หรือ 3 ช่วง ได้แก่
ทูเดย์โชว์.
ในปัจจุบัน รายการได้แบ่งการออกอากาศเป็น 2 ช่วง ได้แก่
รายชื่อโรงเรียนในจังหวัดอำนาจเจริญ

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้ง
รายชื่อโรงเรียนในจังหวัดอำนาจเจริญแบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
สำนักงานเขตพื้นที่การศึกษามัธยมศึกษาอุบลราชธานี อำนาจเจริญ.
จังหวัดอำนาจเจริญอยู่ในเขตพื้นที่การศึกษามัธยมศึกษา เขต 29 ร่วมกับจังหวัดอุบลราชธานี และมีโรงเรียนในสังกัดจำนวน 22 โรงเรียน โดยแบ่งเป็น 4 สหวิทยาเขตได้แก่
สำนักงานเขตพื้นที่การศึกษาประถมศึกษาอำนาจเจริญ.
สพป.อำนาจเจริญมีพื้นที่ครอบคลุมทั้งจังหวัดอำนาจเจริญ
สำนักบริหารงานการศึกษาพิเศษ.
จังหวัดอำนาจเจริญมีโรงเรียนสังกัดสำนักบริหารงานการศึกษาพิเศษ 1 โรงเรียนได้แก่โรงเรียนราชประชานุเคราะห์ 54 ตั้งอยู่ที่ตำบลโนนหนามแท่ง อำเภอเมืองอำนาจเจริญ
องค์กรปกครองส่วนท้องถิ่น.
จังหวัดอำนาจเจริญมีโรงเรียนสังกัดองค์กรปกครองส่วนท้องถิ่น 8 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองอำนาจเจริญ (3 โรงเรียน) และเทศบาลตำบล 4 แห่ง
โรงเรียนพระปริยัติธรรม แผนกสามัญศึกษา.
สังกัด สำนักงานการศึกษาพระปริยัติธรรม แผนกสามัญศึกษา
สำนักเขตการศึกษาพระปริยัติธรรมแผนกสามัญ เขต 9
รายชื่อโรงเรียนในจังหวัดอุดรธานี

หน้านี้รวบรวมรายชื่อโรงเรียนใน โรงเรียนที่รวมรวมในหน้านี้ได้แก่สถานศึกษาที่เปิดสอนการศึกษาในระบบในระดับปฐมวัย (เตรียมอนุบาลและอนุบาล) ประถมศึกษา และมัธยมศึกษา ซึ่งอาจจะเปิดสอนเพียงระดับใดระดับหนึ่งเพียงระดับเดียว มากกว่าหนึ่งระดับ หรือทุกระดับ รายชื่อโรงเรียนที่แสดงในหน้านี้จะจำแนกโรงเรียนตามสังกัด และจำแนกโรงเรียนตามอำเภอที่ตั้งbox
รายชื่อโรงเรียนในจังหวัดอุดรธานีแบ่งตามสังกัด.
ในส่วนนี้จะจำแนกโรงเรียนในตามสังกัดของโรงเรียน ได้แก่
สำนักงานคณะกรรมการการศึกษาขั้นพื้นฐาน.
เขตพื้นที่การศึกษาประถมศึกษาของจังหวัดอุดรธานีแบ่งดังนี้
สำนักงานเขตพื้นที่การศึกษามัธยมศึกษาอุดรธานี.
จังหวัดอุดรธานีอยู่ในเขตพื้นที่การศึกษามัธยมศึกษาอุดรธานี และมีโรงเรียนในสังกัดจำนวน 63 โรงเรียน โดยจัดอยู่ใน 9 สหวิทยาเขตได้แก่
สำนักงานเขตพื้นที่การศึกษาประถมศึกษาอุดรธานี เขต 1.
สพป.อุดรธานี เขต 1 มีพื้นที่ครอบคลุม 4 อำเภอทางตอนกลางและเหนือของจังหวัด ได้แก่อำเภอเมืองอุดรธานี อำเภอเพ็ญ อำเภอสร้างคอม และอำเภอหนองวัวซอ
<block quotes
สำนักงานเขตพื้นที่การศึกษาประถมศึกษาอุดรธานี เขต 2.
สพป.อุดรธานี เขต 2 มีพื้นที่ครอบคลุม 6 อำเภอทางตอนใต้ของจังหวัด ได้แก่อำเภอกุมภวาปี อำเภอโนนสะอาด อำเภอหนองแสง อำเภอศรีธาตุ อำเภอวังสามหมอ และอำเภอประจักษ์ศิลปาคม
สำนักงานเขตพื้นที่การศึกษาประถมศึกษาอุดรธานี เขต 3.
สพป.อุดรธานี เขต 3 มีพื้นที่ครอบคลุม 6 อำเภอทางตะวันออกของจังหวัด ได้แก่อำเภอหนองหาน อำเภอบ้านดุง อำเภอพิบูลย์รักษ์ อำเภอไชยวาน อำเภอทุ่งฝน และอำเภอกู่แก้ว
สำนักงานเขตพื้นที่การศึกษาประถมศึกษาอุดรธานี เขต 4.
สพป.อุดรธานี เขต 4 มีพื้นที่ครอบคลุม 4 อำเภอทางตะวันตกเฉียงเหนือของจังหวัด ได้แก่อำเภอบ้านผือ อำเภอน้ำโสม อำเภอนายูง และอำเภอกุดจับ
สำนักบริหารงานการศึกษาพิเศษ.
จังหวัดอุดรธานีมีโรงเรียนสังกัดสำนักบริหารงานการศึกษพิเศษ 1 โรงเรียนได้แก่โรงเรียนโสตศึกษาจังหวัดอุดรธานี ตั้งอยู่ที่ตำบลหนองบัว อำเภอเมืองอุดรธานี
องค์กรปกครองส่วนท้องถิ่น.
จังหวัดอุดรธานีมีโรงเรียนสังกัดองค์กรปกครองส่วนท้องถิ่น 35 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดอุดรธานี (8 โรงเรียน) เทศบาลนครอุดรธานี (12 โรงเรียน) เทศบาลเมือง 2 แห่งได้แก่เทศบาลเมืองหนองสำโรง (2 โรงเรียน) และเทศบาลเมืองบ้านดุง (2 โรงเรียน) เทศบาลตำบล 8 แห่ง และองค์การบริหารส่วนตำบล 3 แห่ง
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา.
จังหวัดอุดรธานีมีโรงเรียนสาธิต 1 โรงเรียน ได้แก่โรงเรียนสาธิตมหาวิทยาลัยราชภัฏอุดรธานี ตั้งอยู่ที่ตำบลหมากแข้ง อำเภอเมืองอุดรธานี เปิดสอนตั้งแต่ระดับเตรียมอนุบาล (บริบาล) ถึงมัธยมศึกษา
พระเจ้าหลุยส์ที่ 7 แห่งฝรั่งเศส

พระเจ้าหลุยส์ที่ 7 แห่งฝรั่งเศส (หรือ) (ค.ศ. 1120 - 18 กันยายน ค.ศ. 1180) ทรงเป็นพระมหากษัตริย์แห่งชาวแฟรงก์แห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 25 ตุลาคม ค.ศ. 1131 จนเสด็จสวรรคตเมื่อวันที่ 18 กันยายน ค.ศ. 1180 รัชสมัยของพระองค์เป็นรัชสมัยที่เต็มไปด้วยความขัดแย้งระหว่างอำนาจของขุนนางจากตระกูลต่างๆ โดยเฉพาะตระกูลอองชู (อองเฌแว็ง), เป็นช่วงของการเริ่มต้นของความขัดแย้งระหว่างราชอาณาจักรฝรั่งเศสและราชอาณาจักรอังกฤษ และการเข้าร่วมในสงครามครูเสดครั้งที่ 2 
พระเจ้าหลุยส์ที่ 7 เสด็จพระราชสมภพเมื่อปี ค.ศ. 1120 เป็นพระราชโอรสพระองค์รองในพระเจ้าหลุยส์ที่ 6 แห่งฝรั่งเศส จึงทรงได้รับขนานพระนามว่า “ผู้ลูก” และ พระราชินีอเดลแลด พระองค์ทรงได้รับการเลี้ยงดูเพื่อให้เข้าเป็นนักบวชเมื่อเจริญพระชนมายุขึ้น แต่เมื่อพระเชษฐาพระเจ้าฟิลิปผู้ครองราชบัลลังก์ร่วมกับพระราชบิดาเสด็จสวรรคตด้วยอุบัติเหตในปี ค.ศ. 1131 หลุยส์ที่ 7 จึงกลายเป็นรัชทายาท พระองค์ทรงมีการศึกษาสูงและมีความศรัทธาทางศาสนาอย่างมุ่งมั่นเหมาะสมที่มีหน้าที่ทางศาสนามากกว่าการปกครองบ้านเมือง เมื่อยังทรงพระเยาว์พระองค์ทรงใช้เวลาส่วนใหญ่ที่มหาวิหารแซงต์เดนีส์และทรงสร้างความสัมพันธ์กับแอ็บบ็อทซูแฌร์ผู้มีบทบาทสำคัญในต้นรัชสมัยของพระองค์
พระเจ้าหลุยส์ที่ 7 ทรงเสกสมรสสามครั้ง ครั้งแรกกับอาลีเยนอร์แห่งอากีแตน ครั้งที่สองกับคอนแสตนซ์แห่งคาสตีล และครั้งสุดท้ายกับอเดเลแห่งชองปาญ
พระเจ้าฟีลิปที่ 2 แห่งฝรั่งเศส

พระเจ้าฟีลิปที่ 2 แห่งฝรั่งเศส  หรือที่รู้จักในพระนาม ฟีลิป เอากุสตุส (Philip Augustus)  (21 สิงหาคม ค.ศ. 1165 - 14 กรกฎาคม ค.ศ. 1223) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 1 พฤศจิกายน ค.ศ. 1179 จนเสด็จสวรรคตเมื่อวันที่ 14 กรกฎาคม ค.ศ. 1223 รัชสมัยของพระองค์เป็นรัชสมัยแรกที่ออกพระนามว่า "พระมหากษัตริย์แห่งฝรั่งเศส" ซึ่งในรัชสมัยก่อนหน้านี้ล้วนแต่ออกพระนามว่า "พระมหากษัตริย์ของชาวแฟรงก์"
พระเจ้าฟีลิปที่ 2 เสด็จพระราชสมภพเมื่อวันที่ 21 สิงหาคม ค.ศ. 1165 ที่โกแนส ในฝรั่งเศส เป็นพระราชโอรสในพระเจ้าหลุยส์ที่ 7 และพระอัครมเหสีองค์ที่สามพระราชินีอเดเล ฟีลิปมีพระนามเล่นว่า “Dieudonné”—“ของขวัญจากพระเจ้า”—เพราะทรงพระราชโอรสที่เกิดเมื่อพระราชบิดามีพระชนมายุมากแล้ว
พระเจ้าฟีลิปเป็นพระมหากษัตริย์ผู้ทรงมีความสามารถมากที่สุดพระองค์หนึ่งในยุคกลางในการขยายดินแดนและในการเพิ่มพูนอำนาจของพระมหากษัตริย์ จนได้รับพระฉายานามจากผู้จดบันทึกประวัติศาสตร์ว่า “เอากุสตุส” ทรงแยกตัวจากจักรวรรดิอ็องเฌอแว็ง และทรงได้รับชัยชนะต่อกลุ่มพันธมิตรของฝ่ายที่เป็นปฏิปักษ์ต่อพระองค์ที่รวมทั้งเยอรมนี เฟล็มมิช และอังกฤษในยุทธการบูวีนส์ (Battle of Bouvines) ในปี ค.ศ. 1214 ในด้านการปกครองพระองค์ก็ทรงจัดระเบียบแบบแผนการปกครองของรัฐบาลใหม่ สร้างความมั่นคงทางการคลังให้แก่อาณาจักรที่ทำให้ฝรั่งเศสเกิดความมั่งคั่งขึ้นอย่างรวดเร็วจนกลายเป็นอาณาจักรที่เจริญรุ่งเรืองและทรงอำนาจที่สุดในยุโรป นอกจากนั้นแล้วก็ยังเป็นพระมหากษัตริย์ที่เป็นที่นิยมของพสกนิกรโดยทั่วไป เพราะทรงควบคุมอำนาจของขุนนางและผ่านอำนาจนั้นไปยังชนชั้นกลาง
พระเจ้าฟีลิปทรงเสกสมรสสามครั้ง ครั้งแรกกับอิสซาเบลลาแห่งเอโนลท์ ครั้งที่สองกับอิงเกอร์บอร์กแห่งเดนมาร์ก และครั้งสุดท้ายกับแอ็กเนสแห่งเมราเนีย
อันนาแห่งเคียฟ

อันนาแห่งเคียฟ สมเด็จพระราชินีแห่งฝรั่งเศส หรือ อันนา ยาโรสลาฟนา  (ระหว่างปี ค.ศ. 1024 ถึงปี ค.ศ. 1032 - ค.ศ. 1075) เป็นเจ้าหญิงแห่งเคียฟรุสและพระอัครมเหสีในพระเจ้าอ็องรีที่ 1 แห่งฝรั่งเศส ระหว่างปี ค.ศ. 1051 ถึงปี ค.ศ. 1060 และทรงเป็นผู้สำเร็จราชการแทนพระองค์ในพระเจ้าหลุยส์ที่ 6 แห่งฝรั่งเศสพระราชโอรสเมื่อยังทรงพระเยาว์
อันนาแห่งเคียฟประสูติราวระหว่างปี ค.ศ. 1024 ถึงปี ค.ศ. 1032 เป็นพระธิดาในยาโรสลาฟที่ 1 แห่งเคียฟ (Yaroslav I of Kiev) และอิงเงอเกิร์ด โอลอฟสด็อทเทอร์ (Ingegerd Olofsdotter) 
หลังจากการสวรรคตของพระราชินีมาทิลดาพระอัครมเหสีองค์แรกในพระเจ้าอ็องรีที่ 1 แล้วพระองค์ก็พยายามเสาะหาพระอัครมเหสีองค์ใหม่จากราชสำนักต่างๆ ในยุโรปแต่ก็ไม่ทรงหาผู้ใดที่มิได้มีความเกี่ยวพันกันทางราชตระกูลได้ ในที่สุดพระองค์ก็ทรงส่งราชทูตไปยังเคียฟผู้กลับมาพร้อมกับอันนา (หรือแอกเนส หรือแอนน์) อันนาและพระเจ้าอ็องรีที่ 1 ทรงเสกสมรสกันเมื่อวันที่ 19 พฤษภาคม ค.ศ. 1051
อันนาแห่งเคียฟและพระเจ้าอ็องรีมีพระราชโอรสด้วยกันสองพระองค์: 
* พระเจ้าฟิลิปที่ 1 แห่งฝรั่งเศส 
* อูกห์ที่ 1 แห่งแวร์มองดัวส์ (Hugh I of Vermandois) ผู้ต่อมาเป็นเคานท์แห่งเครปี และเสกสมรสกับทายาทของแวร์มองดัวส์ และไปเสียชีวิตในสงครามครูเสดในทาร์ซัสในซิลิเซีย 
หลังจากพระสวามีเสด็จสวรรคตในปี ค.ศ. 1060 พระองค์ก็ทรงดำรงตำแหน่งเป็นผู้สำเร็จราชการแทนพระองค์ร่วมกับบาลด์วินที่ 5 เคานต์แห่งฟลานเดอส์ พระปิตุลาในพระเจ้าหลุยส์ที่ 6 แห่งฝรั่งเศสพระราชโอรสผู้มีพระชนม์เพียง 7 พรรษาเมื่อทรงขึ้นครองราชย์ต่อจากพระราชบิดา อันนาจึงเป็นพระราชินีแห่งฝรั่งเศสพระองค์แรกที่ทรงทำหน้าที่เป็นผู้สำเร็จราชการแทนพระองค์ อันนาทรงเป็นผู้มีการศึกษาซึ่งหายากในยุคนั้นแต่ก็ยังมีผู้ต่อต้านในการที่ทรงทำหน้าที่นั้นโดยอ้างว่าพระองค์ไม่สามารถตรัสภาษาฝรั่งเศสคล่อง
ปีหนึ่งหลังจากพระสวามีเสด็จสวรรคต พระนางก็ตกหลุมรักกับเคานต์ราอูลที่ 4 แห่งวาลัวผู้มีความทะเยอทะยานทางการเมืองพอที่จะหย่ากับภรรยามาแต่งงานกับพระองค์ในปี ค.ศ. 1062 เมื่อถูกกล่าวหาว่ามีชู้ภรรยาของราอูลก็ยื่นคำร้องไปยังสมเด็จพระสันตะปาปาอเล็กซานเดอร์ที่ 2 ซึ่งทรงโปรดให้ประกาศบัพพาชนียกรรม (excommunicate) อันนาและเคานต์ราอูล พระเจ้าหลุยส์ที่ 6 ทรงให้อภัยพระราชมารดาซึ่งก็ควรจะเป็นเช่นนั้นเพราะพระองค์เองก็ทรงมาประสบปัญหาเดียวกันในคริสต์ทศวรรษ 1090 ราอูลถึงแก่อสัญกรรมในเดือนกันยายน ค.ศ. 1074 ส่วนอันนาสิ้นพระชนม์ในปี ค.ศ. 1075 พระบรมศพบรรจุที่แอบบีวิลเลียร์ในเอซอนน์
เกร็ด.
ในปี ค.ศ. 1717 เมื่อจักรพรรดิปีเตอร์มหาราชทรงเสด็จประพาสมหาวิหารนอเทรอดามแห่งแรงส์ซึ่งเป็นสถานที่สำหรับการทำพระราชพิธีบรมราชาภิเษกพระมหากษัตริย์ฝรั่งเศส ก็มีผู้แนะนำให้ทอดพระเนตรหนังสือสวดมนต์ที่ใช้ในพระราชพิธีมาตั้งแต่คริสต์ศตวรรษที่ 11 ในการตั้งสัตย์ปฏิญาณ เมื่อทรงทอดพระเนตรเห็นพระองค์ก็ทรงเปิดหนังสือและเริ่มอ่านด้วยความตกตะลึงของผู้เห็นเหตุการณ์ หนังสือสวดมนต์เขียนเป็นภาษาสลาฟโบราณซึ่งเป็นต้นตระกูลของภาษาสลาโวนิกที่ใช้ในการประกอบพิธีกรรมทางศาสนาของศาสนจักรอีสเทิร์นออร์ทอดอกซ์ ซึ่งคล้ายคลึงกับการใช้ภาษาละตินในการทำพิธีของศาสนจักรโรมันคาทอลิก
อันนาแห่งเคียฟทรงนำหนังสือสวดมนต์มากับพระองค์จากเคียฟที่มาใช้ในการตั้งสัตย์ปฏิญาณระหว่างพระองค์และพระสวามี พระมหากษัตริย์ฝรั่งเศสทุกพระองค์ยกเว้นนโปเลียนได้รับการสวมมงกุฎหลังจากที่ทรงตั้งสัตย์ปฏิญาณต่อหนังสือสวดมนต์เล่มนี้
แก๊งการ์ตูนแชนเนล

แก็งการ์ตูน แชนแนล  เป็นช่องการ์ตูน 24 ชั่วโมง ของ บริษัท โรส มีเดีย แอนด์ เอ็นเตอร์เทนเม้นท์ จำกัด (มหาชน) ส่วนใหญ่จะออกอากาศเกี่ยวกับการ์ตูนอนิเมะที่บริษัทได้รับลิขสิทธิ์ ถ่ายทอดทางสัญญาณดาวเทียมทั่วประเทศไทยผ่านระบบ C-Band (ซี-แบนด์) ออกอากาศครั้งแรกเมื่อวันที่ 23 กันยายน พ.ศ. 2551 ในวันที่ 1 กรกฎาคม พ.ศ. 2557 ช่องแก๊งการ์ตูน ได้ออกอากาศในระบบ KU-BAND (เคยู-แบนด์) ปัจจุบันยุติการออกอากาศผ่านทางดาวเทียมเมื่อวันที่ 10 ตุลาคม พ.ศ. 2560 แต่ออกอากาศในรูปแบบทีวีสตรีมมิงผ่านแอปพลิเคชัน Gangcartoon และเว็บไซต์ของช่องแทน
รายการในแต่ละช่วง.
รายการในปัจจุบัน.
Gang Cartoon Special Program เป็นการปรับผังรายการใหม่ของทางช่อง เริ่ม 1 ตุลาคม 2557
Family Time ช่วงการ์ตูนหรรษาทั้งครอบครัว ทุกวันจันทร์ - ศุกร์ เวลา 12:00 - 14:00
Cool Release ช่วงการ์ตูนสดใหม่ก่อนใคร ทุกวันจันทร์ - ศุกร์ เวลา 19:00 - 19:30
Happy Selection ช่วงการ์ตูนสนุกเลือกได้ ในแต่ละเดือนจะให้มีการโหวดการ์ตูนเรื่องที่ชอบ ทุกวันจันทร์ - อาทิตย์ เวลา 19:30 - 20:00
Hot Release ช่วงการ์ตูนสุดฮอตโดนใจ ทุกวันจันทร์ - ศุกร์ เวลา 22:00 - 22:30
Anime Hit ทุกวันจันทร์ - อาทิตย์ เวลา 22:30 - 00:00
Simulcast Night ช่วงการ์ตูนออกอากาศเสียงพากย์ญี่ปุ่นซับไตเติ้ลไทย ทุกวันเสาร์ - อาทิตย์ เวลา 22:00 - 22:30
Anime Marathon ทุกวันเสาร์ เวลา 12:00 - 14:00
Sunday Cinema สุดฮิตโดนใจ ช่วงเวลาของครอบครัว ทุกวันอาทิตย์ เวลา 12:00 - 14:00
Mid Night จัดเต็มเพื่อวัยทีนนอนดึก ช่วงเวลาของการ์ตูนมูฟวี่สุดฮิต ทุกวันเสาร์แรกของเดือน เวลา 00:00 - 02:00
Baby Gang (เบบี้แกงค์) ช่วงการ์ตูนที่มีสำหรับเด็กเล็ก จนถึง เด็กวัยประถมศึกษาตอนต้น เน้นเสริมสร้างจินตนาการและความรู้รอบตัวตามวัยของเด็กผ่านทางการ์ตูน
Kids Gang (คิดส์แกงค์) ช่วงการ์ตูนที่มีเนื้อหาสำหรับเด็กประถมศึกษาตอนปลายขึ้นไป โดยส่วนมากจะมีเนื้อหาที่สอดแทรกเรื่องจริยธรรมเป็นส่วนใหญ่
Hot Gang (ฮ็อตแกงค์) ช่วงการ์ตูนที่มีเนื้อหาสำหรับเด็กมัธยมขึ้นไป โดยส่วนใหญ่จะเป็นอนิเมะที่มีเนื้อหาความรุนแรงที่มีมากกว่าเบบี้แกงค์และคิดส์แกงค์
* อนิเมะ ฮาร์ดคอร์ ("แก๊งทอล์ค อนิเมะแก๊ง" เดิม) รายการที่นำเสนอบทความและข่าวสารเกี่ยวกับอนิเมะเรื่องต่าง ๆ ที่ทางค่ายโรสมีเดียได้มีการซื้อลิขสิทธิ์มาจำหน่าย นำเสนอทุกวันพุทธ โดยมีผู้ดำเนินรายการคือ โอตาคุแมน และ อังศุมาลิน สิรภัทรศักดิ์เมธา ภายหลังได้มีการเปลี่ยนผู้ดำเนินรายการจากอังศุมาลิน สิรภัทรศักดิ์เมธา เป็น โอตาคุเรด พร้อมกับการเปลี่ยนชื่อรายการเป็น อนิเมะ ฮาร์ดคอร์
การยุติการออกอากาศ.
ช่อง แก๊งการ์ตูน ยุติการออกอากาศทางทีวีดาวเทียม ตั้งแต่วันที่ 10 ตุลาคม 2560 เป็นต้นไป แต่ยังสามารถรับชมผ่านแอปพลิเคชัน "Gang Cartoon" ต่อไป จนกระทั่งวันที่ 31 กรกฎาคม 2563 ทางแก๊งการ์ตูนได้ประกาศแจ้งปิดให้บริการในส่วนของแอปพลิเคชัน ในวันที่ 31 สิงหาคม 2563 เป็นต้นไป ถือเป็นการปิดตัวอย่างเป็นทางการสำหรับช่องแก๊งการ์ตูน ที่ดำเนินการออกอากาศมานาน 11 ปี
จังเกิล

จังเกิล  เป็นดนตรีอิเล็กทรอนิกส์ประเภทหนึ่งที่มีความใกล้เคียงกับดนตรีดรัมแอนด์เบส ได้รับอิทธิพลจาก เบรกบีตฮาร์ดคอร์ เทคโน และ เร็กเก/ดั๊บ/แดนซ์ฮอลล์ มีลักษณะจังหวะเบรกบีตที่รวดเร็ว (ความเร็วอยู่ระหว่าง 150–200 bpm) กับดั๊บเร็กเกไลน์เบสพร้อมกับหนักในการใช้ลูป แซมเพิล และเอฟเฟกต์สังเคราะห์ ด้วยการเปลี่ยนเสียงรัวสแนร์ที่มักใช้ในโอลด์สคูลจังเกิล จังเกิลเป็นแนวเพลงที่มาก่อนดรัมแอนด์เบส แนวเพลงรู้จักกันทั่วไปของดนตรีอิเล็กทรอนิกส์
พระเจ้าฟีลิปที่ 3 แห่งฝรั่งเศส

พระเจ้าฟีลิปที่ 3 แห่งฝรั่งเศส (หรือ) (30 เมษายน ค.ศ. 1245 - 5 ตุลาคม ค.ศ. 1285) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 25 สิงหาคม ค.ศ. 1270 จนเสด็จสวรรคตเมื่อวันที่ 5 ตุลาคม ค.ศ. 1285 
พระเจ้าฟีลิปที่ 3 เสด็จพระราชสมภพเมื่อวันที่ 30 เมษายน ค.ศ. 1245 ที่ปัวส์ซี ในประเทศฝรั่งเศส พระองค์เป็นพระราชโอรสในพระเจ้าหลุยส์ที่ 9 แห่งฝรั่งเศส และพระราชินีมาร์การิดา ฟีลิปเสด็จติดตามพระราชบิดาไปยังตูนิเซียเพื่อไปต่อสู้ในสงครามครูเสดครั้งที่ 8 ในปี ค.ศ. 1270 พระราชบิดาเสด็จสวรรคตที่ตูนิส ฟีลิปได้รับการประกาศให้เป็นพระมหากษัตริย์เมื่อมีพระชนมายุได้ 25 พรรษา พระเจ้าฟีลิปทรงเป็นผู้ไม่มีความเด็ดขาดในการตัดสินใจ ทรงเป็นคนอ่อน, ขี้อาย และถูกข่มง่ายโดยผู้มีบุคลิกที่แข็งกว่าเช่นพระราชบิดามารดา และทรงอยู่ใต้อิทธิพลของพระราชบิดา พระองค์ทรงได้รับพระนามว่า “ผู้กล้าหาญ” (the Bold) เพราะทรงเป็นผู้มีความสามารถในการรบและการอาชามิใช่เพราะจากพระลักษณะนิสัย พระองค์ทรงเป็นผู้มีความเคร่งศาสนาแต่ไม่ใช่อย่างผู้มีความรู้ ทรงตามอย่างผู้อื่นเมื่อแรกเริ่มก็ตามอย่าง Pierre de la Broce และต่อมาพระปิตุลาพระเจ้าการ์โลที่ 1 แห่งเนเปิลส์
7 ปี โลกไม่มีวันลืม

เซเวนเยียร์สอินทิเบต  เป็นภาพยนตร์ที่สร้างจากหนังสืออัตชีวประวัติของไฮน์ริค ฮาร์เรอร์ นักไต่เขาชาวออสเตรียที่ใช้ชีวิตอยู่ในทิเบตระหว่างปี ค.ศ. 1944 ถึง 1951 ในระหว่างสงครามโลกครั้งที่สอง จนถึงการรุกรานทิเบตโดยกองทัพปลดปล่อยประชาชนจีน มีชื่อภาษาไทยว่า "7 ปี โลกไม่มีวันลืม"
ภาพยนตร์เรื่องนี้กำกับโดยฌอง ฌากส์ อันโน นำแสดงโดยแบรด พิตต์ และเดวิด ทีวลิส รับบทเป็นไฮน์ริค แฮร์เรอร์ และปีเตอร์ ออฟชไนเตอร์ สองนักไต่เขาชาวออสเตรียที่ขณะนั้นอยู่ใต้การปกครองของนาซีเยอรมนี ทั้งสองเป็นตัวแทนของเยอรมนีในการพิชิตยอดเขานังกาปาร์บัต บนเทือกเขาหิมาลัย แต่เมื่อเยอรมนีประกาศสงครามกับสหราชอาณาจักรจึงถูกจับตัวเป็นเชลยสงคราม และส่งเข้าค่ายกักกัน ทั้งสองหลบหนีออกมาจากค่ายและเดินเท้าขึ้นเหนือไปสู่ทิเบต ได้พบกับทะไลลามะ องค์ที่สิบสี่ในวัยเด็ก ได้เป็นครูสอนวิชาภูมิศาสตร์และดาราศาสตร์ให้กับพระองค์ และเป็นที่ปรึกษาทางการทหารให้กับกองทัพทิเบต ทั้งสองใช้ชีวิตอยู่ในพระราชวังโปตาลาเป็นเวลาเจ็ดปีจนกระทั่งองค์ทะไลลามะทรงเข้าพิธีครองบัลลังก์อย่างเป็นทางการ และเดินทางกลับออสเตรียหลังจากกองทัพปลดปล่อยประชาชนจีน เข้ารุกรานทิเบตในปี ค.ศ. 1950
ภาพยนตร์เรื่องนี้แต่งดนตรีประกอบภาพยนตร์โดยจอห์น วิลเลียมส์ มีโยโย มาเป็นนักดนตรีโซโล ภาพยนตร์ถ่ายทำส่วนใหญ่ในอาร์เจนตินา โดยมีภาพฟุตเตจบางส่วนได้มาจากการลักลอบถ่ายทำในสถานที่จริง บางส่วนถ่ายทำในเนปาล ชิลี และแคนาดา เนื้อหาในภาพยนตร์นำเสนอภาพทะไลลามะ องค์ที่สิบสี่ในทางบวก และกองทัพปลดปล่อยประชาชนในทางลบ ส่งผลให้ผู้กำกับและนักแสดงนำทั้งสอง ถูกห้ามเข้าประเทศจีน
ลูกใต้ใบ

ลูกใต้ใบ (ชื่อวิทยาศาสตร์: "Phyllanthus niruri" L.) เป็นพืชล้มลุก ต้นเล็ก ใบเป็นใบเดี่ยว เรียงตัวคล้ายใบประกอบ ทำให้บางครั้งเกิดความสับสนว่าเป็นใบประกอบ ออกดอกตามข้อ หนึ่งข้อมีหนึ่งใบ โคนก้านใบติดกับลำต้น สีม่วงแดง ดอกสีเขียว ดอกออกตามซอกก้านใบย่อยและห้อยลง ผลกลมเรียบ เมื่อแก่แตกเป็นสามพู
ในทางยาสมุนไพร ลูกใต้ใบมีฤทธิ์แก้โรคเบาหวาน ขับปัสสาวะ เป็นยาบำรุงธาตุ ขับประจำเดือน มีการศึกษาวิจัยทางการแพทย์เกี่ยวกับการนำไปใช้ประโยชน์ทางยาและอาจจะมีฤทธิ์ต้านไวรัสเอดส์และไวรัสตับอักเสบบี ลดความดันโลหิต ลดความเป็นพิษต่อตับ ในบราซิลและเปรูใช้เป็นยารักษาโรคนิ่วในไต และสามารถยับยั้งการเกิดก้อนนิ่วในหนูที่กินน้ำคั้นของพืชนี้ได้ ชาวโอรังอัซลีในรัฐเปรัก ประเทศมาเลเซีย ใช้ทั้งต้นนำไปต้มใช้รักษาดีซ่าน
หญ้าละออง

หญ้าละออง ชื่อวิทยาศาสตร์: "Vernonia cinerea"Less. หรือบางท้องถิ่นเรียกต้นหมอน้อยหรือเสือสามเขาเป็นพืชล้มลุก ลำต้นเป็นสัน มีขนนุ่ม ใบล่างจะมีลักษณะป้อมสั้นกว่าใบที่อยู่ข้างบน ขอบใบเป็นจัก ออดดอกที่ปลายยอด สีม่วงอมแดง ดอกแก่เป็นสีขาว เมล็ดมีขนยาวสีขาว
ในทางยาสมุนไพร พืชชนิดนี้มีฤทธิ์ในด้านการแก้บวม ดูดหนอง ใบแก้ตาแดง เมล็ดและรากขับพยาธิ สารสกัดจากเมทานอล มีฤทธิ์ต่อต้าน CTX-induced toxicity ในหนู
คลองช็องกเยช็อน

คลองช็องกเยช็อน  เป็นคลองโบราณในสมัยราชวงศ์โชซ็อน อายุกว่า 600 ปี ความยาวประมาณ 5.84 กิโลเมตร ไหลผ่านย่านใจกลางโซล แต่ในช่วง ค.ศ. 1957-1977 ได้มีการพัฒนาประเทศอย่างก้าวกระโดด ทำให้คลองถูกถมลงเป็นถนนและทางด่วน เกิดตึกสูงมากมาย คลองช็องกเยช็อนก็เริ่มเน่าเสียและตื้นเขิน เรียงไปด้วยชุมชนแออัด
กระทั่งปี ค.ศ. 2002 นายอี มย็อง-บักได้รับตำแหน่งเป็นผู้ว่าการโซล เขาได้เสนอโครงการฟื้นฟูคลองช็องกเยช็อน โดยมีพ่อค้าแม่ค้าและประชาชนต่อต้านจำนวนมาก จนต้องมีการประชุมร่วมกันมากกว่า 4,300 ครั้ง แต่โครงการก็เริ่มขึ้นได้ด้วยดีในวันที่ 1 กรกฎาคม ค.ศ. 2003 โดยเริ่มทุบทางด่วน และรื้อถนนโดยรอบมากมาย จนแล้วเสร็จในปี ค.ศ. 2005 มีพิธีเปิดเมื่อวันที่ 1 ตุลาคม ท่ามกลางประชาชนเข้าร่วมงานอย่างคับคั่ง ใช้งบประมาณกว่า 380,000,000,000 วอน (3 แสน 8 หมื่นล้านวอน) หรือราว ๆ 1 หมื่นล้านบาท พร้อมกับฟื้นฟูธรรมชาติสองฝั่งคลอง ตลิ่งถูกตกแต่งประดับประดาอย่างสวยงาม และใช้วิธีขุดท่อผันน้ำจากแม่น้ำฮันเข้ามาที่ต้นคลอง แล้วไล่น้ำเสียออกทะเล มีการสร้างน้ำพุตลอดแนว เขื่อนชะลอความเร็วน้ำ ลานกิจกรรม ที่พักผ่อน และมีน้ำตกเป็นแนวกั้นน้ำฝน มีทางเดินเลียบคลอง และสะพานกว่า 22 แห่ง ซึ่งจัดให้ประชาชนร่วมออกแบบสะพานประกวด ทำให้สะพานทุกแห่งล้วนมีรูปแบบที่ไม่ซ้ำกัน และแสดงออกถึงความเป็นเกาหลี ส่งผลให้พื้นที่โดยรอบมีราคาเพิ่มสูงขึ้น กลายเป็นแหล่งที่อยู่ของคนรวย สำนักงานบริษัทชั้นนำ
และคลองช็องกเยช็อนแห่งนี้ยังได้กลายมาเป็นแหล่งท่องเที่ยวที่สำคัญในโซล
ฟ้าทะลายโจร

ฟ้าทะลายโจร (ชื่อวิทยาศาสตร์: "Andrographis paniculata" (Burm.f.) Wall ex Nees.) เป็นพืชล้มลุกฤดูเดียว ในตระกูล "Acanthaceae" มีถิ่นกำเนิดในอินเดียและศรีลังกา โดยในตำรายาโบราณของไทย จัดให้เป็นสมุนไพรพื้นบ้านที่สามารถหามารับประทานแก้โรคได้เอง สูงประมาณ 30-70 ซม.
ลำต้นเป็นสี่เหลี่ยม แตกกิ่งมาก ใบรียาว ปลายใบแหลม ดอกขนาดเล็กสีขาว มีรอยกระสีม่วงแดง ลักษณะเป็นหลอด ฝักคล้ายฝักต้อยติ่ง เมล็ดสีน้ำตาลอ่อน ใบมีสารประกอบแลกโตน ซึ่งมีฤทธิ์เป็นยาแก้ไข้ โรคทางเดินหายใจ แก้เจ็บคอ แต่บางคนอาจเกิดอาการแพ้ได้ ซึ่งต้องหยุดยาทันที 
ลักษณะทางพฤกษศาสตร์.
ฟ้าทะลายโจรเป็นพืชล้มลุกมีความสูงประมาณ 30 - 70 เซนติเมตร หรือประมาณ 1-2 ศอก ลำต้นเป็นเหลี่ยมสี่มุมป้าน ใบเป็นใบเดี่ยวรูปร่างเรียวยาวสีเขียวเข้มเป็นมัน ปลายแหลม กว้างประมาณ 1 เซนติเมตร ดอกช่อออกที่ปลายกิ่งและซอกใบ มีดอกย่อยขนาดเล็กสีขาว ด้านในสีม่วง โคนกลีบติดกัน กลีบดอกด้านบนมี 3 หยักด้านล่างมี 2 หยัก ผลเป็นฝักเมื่อผลแก่จะมีสีน้ำตาล ภายในมีเมล็ดสีน้ำตาลอ่อนจำนวนมาก
การใช้ประโยชน์.
ฟ้าทะลายโจรมีสรรพคุณหลายประการ เช่น แก้ไข้ทั่วๆ ไป เช่น ไข้หวัด ไข้หวัดใหญ่ ระงับอาการอักเสบ ไอ เจ็บคอ คออักเสบ ต่อมทอนซิล หลอดลมอักเสบ ขับเสมหะ รักษาโรคผิวหนัง ฝี แก้ติดเชื้อ ที่ทำให้ปวดท้อง ท้องเสีย 
 และแก้กระเพาะลำไส้อักเสบ เป็นยาขมเจริญอาหาร มีฤทธิ์ระงับการติดเชื้อหรือระงับการเจริญเติบโตของเชื้อโรคได้ ซึ่งควรใช้ให้ถูกต้องด้วยจะได้ผลดีมาก
สารสกัดด้วยน้ำของฟ้าทะลายโจรที่ความเข้มข้น 31.25 ไมโครกรัมต่อมิลลิลิตรยับยั้งการเจริญของ "Streptococcus agalactiae" ในอาหารเลี้ยงเชื้อได้ ปลานิล ที่เลี้ยงด้วยอาหารที่ผสมกับสารสกัดฟ้าทะลายโจร 4:36 (w/w) และ 5:35 (w/w) ตายเนื่องจากการติดเชื้อ "S. agalactiae" น้อยลง
เอมมา โรเบิตส์

เอมมา โรส โรเบิตส์ (เกิด 10 กุมภาพันธ์ ค.ศ. 1991) เป็นนักแสดงและนักร้องชาวอเมริกัน มีผลงานการแสดงครั้งแรกในบทบาทนักแสดงเด็กจากภาพยนตร์เรื่อง "โบลว์ ราชายานรก" (2001) จากนั้นเธอได้แสดงนำในซิตคอมของนิคคาโลเดียนเรื่อง "Unfabulous" (2004–2007) ซึ่งทำให้เธอได้รับการเสนอชื่อเข้าชิงรางวัลทีนชอยส์อะวอดส์และซิกซ์ยังอาร์ตติสอะวอดส์ ในปี ค.ศ. 2005 เธอออกอัลบั้มครั้งแรกชื่อ "Unfabulous and More" เป็นอัลบั้มเพลงประกอบละครในบทบาทที่เธอแสดงเอง
หลังจาก "Unfabulous" จบลง โรเบิตส์ได้แสดงนำในภาพยนตร์แนวโรแมนติก-คอมเมดีและภาพยนตร์แนววัยรุ่นที่ประสบความสำเร็จหลายเรื่องเช่น "ซัมเมอร์ปิ๊ง..เงือกสาวสุดฮอท" (2006), "แนนซี่ ดรูว์ สาวน้อยนักสืบ" (2007), "คุณหนูไฮโซ เปรี้ยวซ่าเกินร้อย" (2008), "โรงแรมสี่ขาก๊วนหมาจอมกวน" (2009) นอกจากนี้ เธอยังได้ร่วมแสดงกับ จูเลีย โรเบิตส์ ซึ่งเป็นคุณอาของเธอในภาพยนตร์เรื่อง "วาเลนไทน์เดย์ หวานฉ่ำ วันรักก้องโลก" (2010) รวมทั้งได้แสดงนำใน "ขอบ้าสักพัก หารักให้เจอ" (2010), "วิชารัก อยากให้เธอช่วยติว" (2011) และ "มิลเลอร์ มิลรั่ว ครอบครัวกำมะลอ" (2013) 
นอกจากจะมีผลงานในภาพยนตร์แนววัยรุ่นแล้ว โรเบิตส์ยังมีผลงานการแสดงในบทที่เป็นผู้ใหญ่มากขึ้นในภาพยนตร์แนวดรามาเรื่อง "ไลม์ไลฟ์" (2008) และแสดงนำในภาพยนตร์ระทึกขวัญเรื่อง "4.3.2.1" (2010), ภาพยนตร์สยองขวัญเรื่อง "สครีม 4 หวีด…แหกกฏ" (2011), "มิลเลอร์ มิลรั่ว ครอบครัวกำมะลอ" (2013), ภาพยนตร์ระทึกขวัญจิตวิทยาเรื่อง "เดือนสองต้องตาย" (2015), "สวรรค์ซ้อนนรก" (2019) และภาพยนตร์รักตลกเรื่อง "ฮอลีเดต" (2020)
ในปี ค.ศ. 2013 เธอกลับมาแสดงละครชุดอีกครั้งใน "อเมริกันฮอร์เรอร์สตอรี" (2013–ปัจจุบัน) และแสดงเป็นชาแนล โอเบอร์ลิน ในละครชุดแนวตลกสยองขวัญเรื่อง "หวีดสยองต้องเริ่ด" ทางช่องฟ็อกซ์ (2015–2016)
เทรเวอร์ สมันดิช

เทรเวอร์ สมันดิช  หรือฉายา ทีเอ็นที เกิดวันที่ 8 มิถุนายน ค.ศ. 1978 เป็นทั้งนักมวยไทย และมวยคิกบ็อกซิงชาวแคนาดา โดยถือเป็นหนึ่งในนักต่อสู้ชาวแคนาดาที่แข็งแกร่งที่สุดในการแข่งขันระดับนานาชาติหลายรายการ
ประวัติ.
เทรเวอร์เริ่มฝึกฝนคาราเต้ตั้งแต่อายุ 11 ปีภายใต้การแนะนำของไมค์ ไมล์ส และเริ่มฝึกมวยไทยกับคิกบ็อกซิ่งเมื่อเขามีอายุได้ 13 ปี โดยได้เข้าร่วมต่อสู้กับนักสู้แขนงอื่นในหลายรายการ
ระดับอาชีพ.
เมื่อเทรเวอร์มีอายุได้ 16 ปี เขาได้ชนะรายการแข่งขันอย่างเป็นทางการครั้งแรกอย่างยิ่งใหญ่ และได้รับฉายาว่า ทีเอ็นที โดยมีความหมายที่สื่อถึงการเป็นเสมือนกับระเบิดทีเอ็นทีในสังเวียน
ภายหลัง เขาได้กลายมาเป็นแชมป์ของสภามวยไทยโลก และในปี ค.ศ. 2007 เขาได้เข้าร่วมรายการเรียลลิตีโชว์ที่มีชื่อว่า เดอะ คอนเทนเดอร์เอเชีย เขาได้พ่ายแพ้ต่อ นฤพนธ์ แฟร์เท็กซ์ ก่อนที่นฤพนธ์จะพ่ายแพ้ต่อ ยอดแสนไกล แฟร์เท็กซ์ ซึ่งเป็นนักมวยไทยร่วมชาติเดียวกันในเวลาต่อมา
ไมเคิล วิตต์

ไมเคิล วิตต์  เกิดเมื่อวันที่ 1 มกราคม ค.ศ. 1984 ที่ทูวูมบา รัฐควีนส์แลนด์ เป็นนักรักบี้ชาวออสเตรเลีย ปัจจุบันเล่นให้กับทีมครูเซเดอร์ส ในซูเปอร์ลีก ก่อนหน้านี้เขาเข้าร่วมการแข่งขันเนชันแนลรักบี้ลีก และรักบี้ยูเนียน ใน ITM Cup